Diari Oficial de la Generalitat Valenciana


Sumari del DOGV 9086, del 18-05-2021 (2021/5130)

RESOLUCIÓ de 4 de maig de 2021, de la presidenta del Consell Jurídic Consultiu, per la qual es convoca la provisió, pel sistema de lliure designació, de diversos llocs de treball vacants de naturalesa funcionarial en el Consell Jurídic Consultiu de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9086

Data del DOGV
:   18-05-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/5130


Data del document
:   04-05-2021

Organisme emissor
:   Consell Jurídic Consultiu de la Comunitat Valenciana

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 4 de maig de 2021, de la presidenta del Consell Jurídic Consultiu, per la qual es convoca la provisió, pel sistema de lliure designació, de diversos llocs de treball vacants de naturalesa funcionarial en el Consell Jurídic Consultiu de la Comunitat Valenciana. [2021/5130]  
La disposició addicional 15a de la Llei 10/2010, de 9 de juliol, de la Generalitat, d'ordenació i gestió de la funció pública valenciana (d'ara en avant, LOGFPV), disposa que als empleats i empleades públics del Consell Jurídic Consultiu de la Comunitat Valenciana (en acrònim, CJCCV) els serà aplicable, en primer lloc, el que es disposa en la Llei reguladora del CJCCV i en la seua normativa de desenvolupament, i supletòriament, el règim jurídic previst per al personal al servei del Consell. A més, indica que, en els supòsits en què, per expressa remissió de la legislació específica del CJCCV, per disposició supletòria, o per qualsevol altre motiu, resulte d'aplicació al personal d'aquesta institució la LOGFPV, les competències que aquesta llei atribueix als òrgans del Consell hauran d'entendre's referides als corresponents òrgans del CJCCV.  
L'article 17 de la Llei 10/1994, de 19 de desembre, de creació del CJCCV (en acrònim, LCJCCV), disposa que els llocs de treball del CJCCV es proveiran d'acord amb les normes de la Llei de funció pública valenciana, així com que la selecció es realitzarà en la forma prevista per aquesta. D'altra banda, els articles 21.a i 25.a) del Reglament del CJCCV, aprovat per Decret 37/2019, del Consell, de 15 març, atribueixen a la Presidència del CJCCV la representació del CJCCV i, igualment, com a titular de la Prefectura superior del personal, serveis i dependències del CJCCV, la de convocar els processos selectius del personal de la Institució que corresponga.  
De conformitat amb l'article 80 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat públic (TREBEP) i l'article 102.1 de la LOGFPVP, el procediment de lliure designació amb convocatòria pública consisteix en l'apreciació discrecional per l'òrgan competent de la idoneïtat de les persones candidates en relació amb els requisits exigits per a l'acompliment del lloc. Així mateix, el TREBEP estableix que les lleis de desenvolupament del mateix establiran els criteris per a determinar els llocs que, per la seua especial responsabilitat i confiança, puguen cobrir-se pel procediment de lliure designació amb convocatòria pública.  
  
Vist que hi ha diversos llocs de treball en el CJCCV el sistema de provisió dels quals és el de lliure designació, conforme al que es disposa en l'article 17 de la LCJCCV, en relació amb la disposició addicional 15a i article 102 de la LOGFPVP, fent ús de les atribucions conferides, resolc:  
  
Primer  
Convocar per a la seua provisió pel sistema de lliure designació els llocs de treball que es relacionen en l'annex II de la present resolució.  
  
  
Segon  
Aprovar les bases que regiran la present convocatòria i que figuren en l'annex I.  
  
Contra la present resolució, que posa fi a la via administrativa, les persones interessades podran interposar recurs potestatiu de reposició davant la Presidència del CJCCV, en el termini d'un mes, o directament recurs contenciós administratiu davant el Jutjat contenciós administratiu corresponent, en el termini de dos mesos, en tots dos casos comptats des del dia següent al de la seua publicació en el Diari Oficial de la Generalitat Valenciana.  
  
València, 4 de maig de 2021.- La presidenta del Consell Jurídic Consultiu de la Comunitat Valenciana: Margarita Soler Sánchez.  
  
ANNEX I  
Bases de la convocatòria  
  
Primera. Requisits de participació  
Podrà participar en aquesta convocatòria el personal funcionari de carrera de l'Administració de la Generalitat, així com el personal funcionari de carrera d'altres administracions públiques, que reunisquen els requisits i les condicions que estableix la normativa vigent i, en particular, els requisits per a la provisió dels llocs de treball que es detallen en l'annex II de la present resolució.  
Els requisits de participació hauran de reunir-se en la data de finalització del termini de presentació de sol·licituds i mantindre's fins a la presa de possessió.  
  
Segona. Sol·licituds de participació  
La sol·licitud, acompanyada d'un historial professional de competències i capacitats i de la documentació acreditativa del compliment dels requisits, es presentarà, bé presencialment en el Registre d'Entrada del CJCCV, bé en el Registre Electrònic del Punt General d'Accés dirigit al CJCCV, a través de la pàgina web https://rec.redsara.es/, indicant com a Organisme destinatari el Consell Jurídic Consultiu de la Comunitat Valenciana.  
Conforme al que es disposa en l'article 85.3 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, el personal participant que no tinga la condició de funcionari de carrera de l'Administració de la Generalitat haurà d'aportar, juntament amb la sol·licitud de participació, un certificat de la seua Administració d'origen en el qual es faça constar:  
a) La condició de personal funcionari de carrera i sector d'Administració, general o especial.  
b) El cos, escala o agrupació de personal funcionari de carrera a la qual pertany, així com les funcions i requisits d'accés a aquesta.  
  
Si l'administració d'origen no estiguera estructurada en cossos, escales o qualsevol altra agrupació de funcionaris, s'especificaran les funcions i característiques del lloc de treball que exerceix en la seua administració d'origen  
c) La titulació que li va servir per a accedir al cos, escala o agrupació al qual pertany.  
La no aportació d'aquest certificat suposarà l'exclusió de la persona participant en la convocatòria.  
El termini de presentació serà, en tot cas, de deu dies naturals comptats des del dia següent al de la publicació d'aquesta convocatòria en el Diari Oficial de la Generalitat Valenciana.  
  
Tercera. Comissió d'Avaluació  
La Comissió d'Avaluació de la present convocatòria estarà integrada per:  
Titulars:  
President: Joan Maria Tamarit i Palacios, secretari general del CJCCV.  
Vocals:  
Vicent Descals i Tormo, titular de la Subdirecció General de Sistemes d'Informació Departamentals, de la Conselleria d'Hisenda i Model Econòmic.  
Patricia Boix Mañó, lletrada major del CJCCV.  
Vocal-Secretari: Pablo Javier Collado Beneyto, cap de Servei de Coordinació i Documentació del CJCCV.  
Suplents:  
Presidenta: Pau Monzó Báguena,  
Vocals:  
Amparo Belmonte Orts, tècnica del Servei de Coordinació de Projectes TIC i Estàndars de Qualitat, de la Conselleria d'Hisenda i Model Econòmic.  
Teresa Vidal Martín, Lletrada del CJCCV.  
Vocal-Secretària: M.ª de la Mar Ruiz Ródenas, cap de negociat de Registre, Tresoreria, Nòmines, Comptabilitat i Informació Transparència del CJCCV.  
La Comissió d'Avaluació comprovarà el compliment dels requisits de les persones participants i, si escau, els requerirà perquè en un termini de deu dies hàbils realitzen les esmenes que procedisquen.  
Una vegada realitzats els tràmits anteriors, la comissió emetrà un informe-proposta d'adjudicació de les places convocades o de la seua declaració com a desertes i el remetrà a la Presidència del CJCCV per a la seua resolució conforme al que es preveu en la LOGFPV.  
  
Quarta. Resolució de la convocatòria  
La Presidenta del CJCCV, a la vista de l'informe-proposta de la comissió de valoració, resoldrà l'adjudicació a la persona que considere més idònia per a l'acompliment de cada lloc de treball, o declararà deserta la plaça o places convocades, fins i tot existint personal que reunisca els requisits exigits, si considera que cap d'aquestes és idònia per al seu acompliment.  
La resolució de nomenament es motivarà amb referència al compliment per la persona triada dels requisits exigits en la convocatòria, a les circumstàncies i aptituds professionals que s'han tingut en compte per a considerar que és la més idònia per a l'acompliment del lloc de treball, així com a la competència per a adoptar-la.  
  
Cinquena. Termini de resolució  
La present convocatòria es resoldrà en un termini no superior a tres mesos, comptats des de l'endemà de la data de finalització del termini de presentació de sol·licituds.  
  
  
  
ANNEX II  
Llocs convocats  
  
Número: 12   
Denominació: cap Unitat Informàtica  
Naturalesa: funcionarial  
Sector: especial  
Grup de titulació: A1  
Complement de destí: 26  
Complement específic: 46  
Requisits: Llicenciat Enginyeria Superior Informàtica o Grau i Màster  
Funcions: les pròpies del cos de tècnics superiors d'Enginyeria Informàtica de la Generalitat, Administració Electrònica i Protecció de Dades  
  
Número: 19  
Denominació: secretària o secretari de direcció  
Naturalesa: funcionarial  
Sector: general  
Grup de titulació: C1/C2  
Complement de destí: 16  
Complement específic: 38  
Funcions: pròpies de secretàries o secretaris d'alts càrrecs  
  
Número: 22  
Denominació: Secretària o secretari de direcció  
Naturalesa: funcionarial  
Sector: general  
Grup de titulació: C1/C2  
Complement de destí: 16  
Complement específic: 38  
Funcions: pròpies de secretàries o secretaris d'alts càrrecs